เมื่อตอนวันที่12ประมาณเที่ยงคืน ผมจะมีอะไรกับแฟนแต่ใส่ถุงยางผิดด้าน ยังไม่มีการสอดใส่ หลังจากนั้นผมก็กลับอีกด้าน และหลังจากนั้นก็มีอะไรกัน แต่ก็ไม่ได้เข้าไปเยอะเพราะเป็นครั้งแรกมันไม่ค่อยเข้าครับ จนวันนี้วันที่13เวลา9:40ผมฉุกคิดได้ว่าอาจมีอสุจิผสมกับน้ำหล่อลื่นอยู่ด้านที่ผมกลับฝั่ง อยากทราบว่ามีโอกาสท้องไหมครับ แล้วตอนนี้ควรกินยาคุมฉุกเฉินไหม
สวัสดีค่ะ pooh12,หากใส่ถุงยางอนามัยไปแล้ว ได้ถอดออกมากลับด้านเพื่อใส่ใหม่ ก็อาจทำให้ประสิทธิภาพในการป้องกันการตั้งครรภ์ลดลง อย่างไรก็ตาม หากยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะส่วนการที่ถุงยางด้านนอก อาจมีการเปื้อนน้ำหล่อลื่นนั้น อสุจิที่อาจมีอยู่ในน้ำหล่อลื่น ถือว่าแทบไม่มีค่ะ ดังนั้น โอกาสที่จะตั้งครรภ์ก็ถือว่าแทบไม่มี และไม่จำเป็นต้องทานยาคุมฉุกเฉินไปค่ะหลังจากนี้ หากจะมีเพศสัมพันธ์บ่อยๆ และยังไม่พร้อมที่จะตั้งครรภ์ ก็ควรใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินไปโดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ